Ný Vika kemur út á morgun . Ásdís Ásgeirsdóttir prýðir forsíðuna . Í einlægu viðtali segir hún frá því að hún hætti að drekka og sér nú lífið í nýju ljósi . Ásdís Ásgeirsdóttir blaðamaður hætti að drekka eftir að hafa beðið skipbrot við skilnað og sér nú lífið og tilveruna í nýju ljósi . Síðan þá hefur hún ferðast ein um heiminn með myndavélina um hálsinn og öll skilningarvitin virk . Hún hefur einnig skellt sér í nám , gert tilraun með að búa utanlands og fleira og fleira . Segja má að hún sé einfaldlega opin fyrir þeim tækifærum sem lífið gefur og tilbúin að grípa þau . Í blaðinu er ýmislegt annað spennandi . Sigrún Edda Björnsdóttir ræðir samband sitt við karakterinn Indíönu Georgíu Jónsdóttur og Unnur Lilja Aradóttir segir frá ferlinu frá því hugmynd kviknar og þar til hún verður að bók . Auk þess gefum við fólki færi á að skoða hvað stendur í vegi fyrir því í ástamálum , hvort mataræði þess hafi áhrif á svefninn og hvers virði reglusemin er . Vikan byrjar árið með stæl og sendir öllum óskir um farsælt og árangursríkt ár .